# **DECIZIA ETAPEI DE ÎNCADRARE**

##  Nr. xx din xx

Ca urmare a solicitării de emitere a acordului de mediu adresate de **S.C. CAPC A2 GBERE S.R.L.,** cu sediul în Arad, P-ţa Avram Iancu, nr. 10, ap. 31, jud. Arad, înregistrată la APM Arad cu nr. 3655R/12570/30.07.2018, cu completările înregistrate la nr. 4707R/16067/02.10.2018, nr. 5722R/19924/06.12.2018 în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **Ordin nr. 135/2010** privind aprobarea Metodologiei de aplicare a evaluării impactului asupra mediului pentru proiecte publice şi private,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.02.2018, că proiectul ,,IGIENIZARE SPAŢIU, MONTAT GRESIE ŞI FAIANŢĂ, AMPLASARE UTILAJ- MICROCAPACITATE PRODUCŢIE BERE ARTIZANALĂ parte din proiectul INVESTIŢIA INIŢIALĂ: PE SCHEMA GBER PRIVIND ÎNFIINŢAREA UNEI UNITĂŢI DE PRODUCŢIE REALIZATĂ DE CĂTRE CAPC A2 GBERE SRL, PRIN MĂSURA 4.2 GBER” propus a fi realizat în municipiul Arad, str. Calea Timişorii, nr. 30, jud. Arad nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**1. Caracteristicile proiectului:**

**a)** **proiectul se încadrează** în prevederile Hotărârii Guvernului nr. 445/2009, anexa 2, pct. 7 (industria alimentară), lit. d – Fabricarea malţului şi a băuturilor alcoolice;

**b) mărimea proiectului**

 Spațiul propus pentru amplasarea liniei de producție face parte dintr-o incintă mai mare, a fabricilor de vin, bere și spirtoase Vinalcool Arad, unde se află mai mute clădiri cu această destinație productivă. Beneficiarul foloseşte spaţiul cu o suprafaţă de 500 mp pe baza unui contract încheiat cu S.C Corleone S.R.L. având destinaţia de spaţiu de producţie a berii.

Obiectivul de investiţie este situat în intravilanul lmunicipiului Arad, categorie de folosinţă curţi construcţii.

 Beneficiarul proiectului S.C. CAPC A2 GBERE S.R.L., doreşte realizarea unei capacități de producție a berii artizanale noi (investiție inițială într-o activitate economică nedesfășurată până în prezent de solicitant, înființarea unei noi unități de producție).

Accesul în spațiul de producție se face printr-un coridor comun cu o lungime de 42 de m, o lățime de 4,6 m și o înălțime de 4,9m de-a lungul căruia sunt amplasate perpendicular pe lungime încă 8 spații similare celui destinat investiției propuse, 4 pe partea stângă, 4 pe partea dreaptă. Acest coridor comun de acces are ieșire directă în curtea interioară a secției de producție produse alcoolice, curte interioară cu legătură directă cu Calea Timișorii (sensul spre Timișoara).

Astfel, se poate considera că spațiul propus pentru amplasarea investiției are ieșire directă la Calea Timișorii (E671), posibilitatea transportului produselor finite și aprovizionarea cu materie primă fiind, astfel, ușor de realizat.

Capacitatea de producţie brută de bere a viitoarei hale este de cca. 2.200 hl anual, și o capacitate de producție netă, luând în calcul pierderile tehnologice normale, de cca. 1.760 hl anual, echivalentul a 353.000 sticle de bere de 1/2litri.

Obiectivele specifice ale proiectului vizează:

1. Introducerea de noi tehnologii şi procedee pentru obţinerea de noi produse neagricole sau de o calitate superioară.

Investiția propusă pentru finanțare este complet nouă, tehnologile achiziționate fiind cele mai bune disponibile pe piață, ca urmare a realizării acesteia se obține un produs neagricol de o calitate superioară. Toate tehnologiile utilizate în producerea berii artizanale vor consta din linii de producţie și utilaje noi, achiziționate de la producători/comercianți specializați, selectați prin licitație. În urma procesării va rezulta un produs non-agricol (berea artizanală) folosind ca materii prime principale produse agricole (orz, grâu, ovăz, hameiuri).

2. Creşterea calităţii produselor obţinute, a siguranţei alimentare şi obţinerea de noi produse competitive, cu impact economic asupra procesării ulterioare în întreprinderi, cu asigurarea standardelor veterinare şi de siguranţă alimentară.

Propunerea de investiție vizează un produs de o calitate superioară celor existente deja pe piață, sectorul fiind unul în creștere. Tehhologiile achiziționate îndeplinesc standardele de calitate sanitară în domeniu.

3. Creșterea numărului de locuri de muncă.

 Linia de producție bere artizanală va avea următoarele componente și caracteristici:

•Moară pentru malț cu o capacitate de cca. 700 – 1.000 kg/h;

•Vas de brasare din oțel inoxidabil tratat anticoroziv, agitator interior, conectori pentru introducerea malțului măcinat, evacuarea malțului brasat, introducerea apei și introducerea lichidului de curățare și dezinfecție de la sistemul CIP, picioare din oțel reglabile;

•Vas de separare din oțel inoxidabil tratat anticoroziv, cu două straturi termoizolat, conectori pentru introducerea amestecului de malț și apă fierte, ieșirea mustului de bere separat, introducerea apei și introducerea lichidului de curățare și dezinfecție de la sistemul CIP, ușă pentru evacuarea malțului fiert, sistem de iluminat interior, picioare din oțel reglabile;

•Vas de fierbere a mustului de bere din oțel inoxidabil tratat anticoroziv, construcție în două straturi cu termoizolație, sistem de circulare a agentului termic, picioare din oțel reglabile;

•Separator cu agitare tip spirală (whirlpool) construit din oțel inoxidabil tratat anticoroziv, construcție în două straturi cu termoizolație, picioare din oțel reglabile;

•Sistem de răcire și aerare a mustului compus din schimbător de căldură și sistem de aerare a mustului, sistem de circulare a agenților de răcire;

•Vase de fermentare cu o capacitate totală de max. 140 hl, construite din oțel inoxidabil tratat anticoroziv, două straturi cu termoizolație, picioare din oțel reglabile, conexiuni pentru sistemul CIP, agent de răcire, introducere must de bere, evacuare produs finit, sistem de indicare și control a presiunii, temperaturii și nivelului, alte componente și piese pentru a obține un sistem complet funcțional;

•Pompă mobilă pentru golirea vaselor de fermentare;

•Servicii și materiale complete pentru montarea instalației, interconexiuni întru componente (țevi, tuburi, robineți, valve, etc.) inclusiv cabluri și componente electrice, dacă este cazul, până la conexiunea la tabloul electric dedicat;

•Alte piese, componente, materiale și servicii necesare livrării unui sistem complet funcțional;

•Condiție de livrare DDP, montaj și punere în funcțiune asigurate de furnizor/producător.

Sistem de curățare a instalației de producție (CIP – clean in place) Sistemul CIP va îndeplini funcția de curățare și dezinfectare a componentelor liniei de producție și ca avea următoarele componente:

•Min. 3 vase pentru componentele bazice (caustice), acide și apă;

•Pompă pentru circularea lichidului de curățare și dezinfectare;

•Alte piese, componente, materiale și servicii necesare livrării unui sistem complet funcțional;

•Condiție de livrare DDP, montaj și punere în funcțiune asigurate de furnizor/producător.

Sistem de producere a apei calde Sistem de producere a necesarului de apă cladă și căldură necesară procesului tehnologic, compus din:

•Cazan pentru apă caldă alimentat cu abur tehnologic;

•Sistem de producere a aburului tehnologic cu recuperare de căldură prin condensare, capacitate cca. 90 – 120 kg/h abur, vas de condensare, pompă, instrumente complete de măsurare a temperaturii și presiunii, indicatori de funcționare, valve, etc.

•Alte piese, componente, materiale și servicii necesare livrării unui sistem complet funcțional;

•Condiție de livrare DDP, montaj și punere în funcțiune asigurate de furnizor/producător.

Sistem de răcire tehnologică pentru componentele liniei de producție, compusă din:

•Utilaj pentru controlul temperaturii lichidului de răcire;

•Vas etanș pentru depozitarea lichidului de răcire;

•Pompă pentru recircularea în instalație a lichidului de răcire;

•Sistem de instrumente de măsură și control a presiunii și temperaturii, valve, alte instrumente necesare unui sistem complet;

•Alte piese, componente, materiale și servicii necesare livrării unui sistem complet funcțional;

•Condiție de livrare DDP, montaj și punere în funcțiune asigurate de furnizor/producător.

Sistemul de producere a aerului comprimat necesar în procesul tehnologic va fi compus din:

•Compresor pentru aer comprimat cu filtru de aer;

•Rezervor pentru aer comprimat;

•Alte piese, componente, materiale și servicii necesare livrării unui sistem complet funcțional;

•Condiție de livrare DDP, montaj și punere în funcțiune asigurate de furnizor/producător.

• Linie de spălare și îmbuteliere la butoaie metalice tip keg;

• Linie de îmbuteliere la sticlă;

•Transpalet electric;

• Stivuitor electric;

Capacitatea de producție brută este de cca. 2.200 hl anual și capacitatea de producție netă, luând în calcul pierderile tehnologice normale, de cca. 1.760 hl anual, echivalentul a 353.000 sticle de bere de 1/2litri.

În funcție de rețeta aleasă pentru brasare, consumurile specifice de materii prime sunt diferite, fiind prezentate detaliat în tabelul de mai jos, exprimate în unități de măsură specifice raportate la hl.

**Alimentarea cu apă:**

-În scop igienico-sanitar se va face din reţeaua publică de alimentare cu apă potabilă a oraşului.

-Apa tehnologică utilizată pentru: igienizare hală de producție, spălarea utilajelor, spălarea ambalajelor, producerea aburului tehnologic, respectiv apa care se va îngloba în produs va fi preluată din rețeaua de apă potabilă a oraşului.

**Colectarea şi evacuarea apelor uzate menajere:**

-Apele uzate sunt evacuate la canalizarea centralizată a municipiului Arad prin contract cu Compania de Apă Canal Arad SA.

**Colectarea şi evacuarea apelor uzate menajere şi tehnologice:**

-Se va face în reţeaua de canalizare menajeră a oraşului.

**Instalaţia de alimentare cu energie:**

-Obiectivul va fi alimentat cu energie electrică din reţeaua ENEL.

**Instalaţii gaze:** alimentarea cu gaze a obiectivului de investiţie nou propus se va face din reteua de gaz existentă pe stradă.

**c) cumularea cu alte proiecte**: nu este cazul.

**d) utilizarea resurselor naturale**: materialele de construcţii necesare pentru derularea proiectului vor fi asigurate prin grija constructorului de la terţe societăţi;

**e) producţia de deşeuri**:

Deşeurile generate ca urmare a implementării proiectului vor fi predate operatorilor autorizaţi în vederea valorificării/eliminării după caz.

Toate deşeurile rezultate din activitatea de construire, împreună cu solul contaminat identificat în imediata vecinatate a acestora, vor fi încarcate, transportate şi valorificate/eliminate în conformitate cu legislaţia din domeniul deşeurilor.

Deşeurile vor fi manevrate şi depozitate astfel încât să nu poată fi antrenate de apa din precipitaţii sau vânt în spaţii limitrofe amplasamentului.

Activitatea de construire va fi organizată pe etape, astfel încât transportul deşeurilor generate în obiectiv până la valorificator/punctul de eliminare să se facă la scurt timp după producerea lor, fara a necesita depozitarea lor temporară pe amplasament.

Nu se vor amesteca deşeurile nepericuloase cu cele periculoase.

Nu se va permite ieşirea utilajelor de lucru şi transport pe drumurile publice cu pneurile murdare.

Deşeurile rezultate vor fi gestionate conform legislatiei în vigoare, respectiv HG nr. 856/2002, Legea 211/2011.

**f) emisiile poluante, inclusiv zgomotul şi alte surse de disconfort**: emisiile de poluanţi evacuaţi în atmosferă provin din surse reprezentate de traficul rutier zilnic desfăşurat în cadrul şantierului şi de funcţionarea utilajelor în zonele de lucru. Transportul materialelor de construcţii în vrac care pot fi antrenate în aer se va face în mijloace de transport cu benă acoperită.

**g) riscul de accident, ţinându-se seama în special de substanţele şi de tehnologiile utilizate**: titularul de proiect va lua toate măsurile necesare în vederea prevenirii accidentelor;

***2. Localizarea proiectelor (se ia in considerare sensibilitatea mediului în zona geografica posibil a fi afectata de proiect):***

**2.1.** **Utilizarea existentă a terenului**: conform Certificatului de Urbanism nr. 2520 din 05.12.2018- teren în intravilan; destinaţia zonei conform PUZ –monumente protejate şi R.L.U. aferent. Zonă mixtă/ pol al centrului de cartier Aradul Nou.

 **2.2. Relativa abundenta a resurselor naturale din zona, calitatea si capacitatea regenerativă a acestora**: nu este cazul

**2.3. Capacitatea de absorbţie a mediului, cu atentie deosebită pentru**:

**a)** **zonele umede**: nu este cazul;

**b)** **zonele costiere**: nu este cazul;

**c)** **zonele montane si cele împădurite**: nu este cazul;

**d)** **parcurile şi rezervaţiile naturale**: nu este cazul,

**e) ariile clasificate sau zonele protejate** prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc.: nu este cazul;

**f) zonele de protecţie specială**, mai ales cele desemnate prin Ordonanţa de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completarile ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: amplasamentul proiectului nu este situat în arie naturală protejată.

**g) ariile în care standardele de calitate a mediului** stabilite de legislatie au fost deja depasite: nu este cazul;

**h) ariile dens populate**: populaţia riverană din vecinătatea proiectului.

**i) peisajele cu semnificatie istorica, culturala si arheologica**: nu este cazul;

***3. Caracteristicile impactului potential:***

**a) extinderea impactului** - aria geografica şi numarul persoanelor afectate: este posibil ca pe perioada derulării lucrărilor de construcţie să fie creat disconfort populaţiei riverane datorită zgomotului generat;

**b) natura transfrontiera a impactului**: nu este cazul;

**c) marimea si complexitatea impactului**: nu este cazul;

**d) probabilitatea impactului**: nesemnificativă cu condiţia respectării tuturor normelor în vigoare de sănătate publică şi protecţia mediului;

 **e) durata, frecventa si reversibilitatea impactului**: nu este cazul.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

**-** amplasamentulproiectului nu se implementează în arie naturală protejată desemnată conform legii.

**Condiţiile de realizare a proiectului:**

-respectarea documentaţiei depuse la A.P.M. Arad;

-respectarea tuturor actelor/avizelor de reglementare emise de către alte autorităţi şi a legislaţiei în vigoare;

-unitatea de producţie este prevăzută cu un sistem de declorinare a apei. Deasemenea declorinarea se mai realizează şi prin distilare.

-se va realiza refacerea ecologică a zonelor afectate de execuţia lucrărilor;

-se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc.),

-aplicarea de material absorbant pe suprafeţele de sol afectate de scurgerile de produse petroliere. Dacă s-au produs scurgeri importante pe sol, va fi decopertată porţiunea afectată şi se va reface cu sol vegetal,

- scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu,

- este interzisă orice deversare de ape uzate, efluenţi lichizi, reziduuri sau deşeuri de orice fel în ape de suprafaţă, subterane, pe sol sau în subsol,

- deşeurile menajere vor fi colectate, în pubele, urmând a fi preluate de operatori economici autorizaţi;

- managementul deşeurilor conform cerinţelor legale şi celor mai bune practici, prin:colectarea selectivă a deşeurilor la surse, depozitarea deşeurilor în spaţii special amenajate pe suprafeţe protejate şi eliminarea deşeurilor prin operatori autorizaţi;

- se va evita depozitarea necontrolată a deşeurilor de orice natură ce vor rezulta pe perioada derulării lucrărilor;

- deşeurile rezultate din lucrările de construcţie se vor preda în vederea valorificării/eliminării, funcţie de natura acestora, către operatori economici autorizaţi în acest sens.

***-* se va realiza procentajul de spaţiu verde amenajat, în conformitate cu prevederile HG nr. 525/1996 (20% din suprafaţa totală a terenului).**

**Alte condiţii:**

**- Înainte de descărcarea în canalizarea localităţii, calitatea apei uzate va trebui să se încadreze obligatoriu în limitele maxime admisibile conform H.G.188/2002 cu modificările şi completările ulterioare: NTPA 002.**

- proiectul nu prevede un sistem de preepurare apă uzată tehnologică.

**- În cazul în care, valorile indicatorilor de calitate ai apelor uzate tehnologice, specificate în Normativul NTPA 002 din H.G.188/2002 (cu modificările şi completările ulterioare) vor fi depăşite titularul activităţii are obligaţia de a lua toate măsurile necesare în vederea încadrării acestora în limitele admise şi de a dota obiectivul cu un sistem de preepurare corespunzător.**

**Se vor respecta prevederile.**

- Legea nr. 211/2011 privind regimul deşeurilor cu completările şi modificările ulterioare;

- H.G. nr. 188/2002 pentru aprobarea unor norme privind conditiile de descarcare in mediul acvatic a apelor uzate, cu completările şi modificările ulterioare;

- Ordinului nr. 119/2014 pentru aprobarea Normelor de igienă şi sănătate publică privind mediul de viaţă al populaţiei;

- Legea 265/ 2006 pentru aprobarea OUG 195/ 2005 privind protecţia mediului;

- Ordonanţa de Urgenţă 164/2008 pentru modificarea şi completarea Ordonanţei de Urgnţă a Guvernului nr. 195/2005 privind protecţia mediului;

**Documentaţia conţine:**

- Certificatul de urbanism nr. 2520/05.12.2018 eliberat de Primăria Municipiului Arad,

- Proces verbal de verificare a amplasamentului nr. 12847/03.08.2018,

- Plan de situaţie şi plan de încadrare în zonă,

- Memoriu de prezentare,

- Lista de control pentru etapa de încadrare,

- Proces verbal nr. 20674/19.12.2018, întocmit în baza şedinţei colectivului de analiză tehnică

- Chitanţa nr. 33719/30.07.2018 privind evaluarea iniţială a solicitării,

- OP nr. 237323849/02.10.2018 privind etapa de încadrare a proiectului în procedura de evaluare a impactului asupra mediului,

- Decizia etapei de evaluare iniţială nr. 12949/06.08.2018, eliberată de A.P.M. Arad,

- Adresă nr. 4910/OM/10.09.2018 eliberată de Administraţia Naţională “Apele Române” - Administraţia Bazinală de Apă Mureş – Sistemul de Gospodărirea Apelor Arad),

- Certificat de înregistrare nr. 3599903/20.10.2017 eliberat de O.R.C. de pe lângă Tribunalul Arad,

- Contract de închiriere FN DIN 24.10.2017 încheiat cu S.C. Corleone S.R.L.,

- Adresa nr. 16864/28.08.2018 eliberată de Compania de Apă Arad SA, în care se specifică faptul că imobilul închiriat este branşat la reţeaua publică de alimentare cu apă a localităţii Arad, există contract de furnizare/ prestare a serviciului de alimentare cu apă şi canalizare încheiat cu Compania de Apă Arad SA.

- Notificare de asistenţă de specialitate de sănătate publică nr. 649/06.09.2018 eliberată de D.S.P. Arad,

- Notificare nr. 11167/11.09.2018 eliberat de D.S.V.S.A. Arad,

- Anunţ public privind depunerea solicitării de emitere a acordului de mediu afişat pe site-ul A.P.M. Arad în data de 13.12.2018,

- Anunţ public privind depunerea solicitării de emitere a acordului de mediu publicat în cotidianul “Glasul Aradului” din 18.12.2018,

- Anunţ public privind decizia etapei de încadrare afişat pe site-ul A.P.M. Arad în data de 20.12.2018,

- Anunţ public privind decizia etapei de încadrare publicat în cotidianul “xx” din xx.

**Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecţia mediului emitentă asupra acestor modificări.**

**Până la adoptarea unei decizii de către autoritatea competentă, este interzisă desfăşurarea oricărei activităţi sau realizarea proiectului, care ar rezulta în urma modificărilor care fac obiectul notificării (potrivit art. 16, alin. 5, din O.U.G. nr. 195/2005, privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).**

**Nerespectarea prevederilor prezentului act atrage suspendarea şi anularea acestuia, după caz.**

**Prezenta decizie nu exonerează de răspundere proiectantul şi constructorul în cazul producerii unor accidente în timpul execuţiei lucrărilor.**

**La finalizarea lucrărilor şi înainte de punerea în funcţiune se va anunţa APM Arad pentru întocmirea Procesului verbal de verificare a condiţiilor impuse prin prezenta decizie. Procesul verbal de verificare a condiţiilor impuse prin prezenta decizie de incadrare se va anexa la documentaţia de solicitare a autorizaţiei de mediu.**

**Înainte de începererea activităţii se va depune la A.P.M. Arad documentaţia în vederea obţinerii autorizaţiei de mediu** **în conformitate cu Ordinul 1798/2007 pentru aprobarea Procedurii de emitere a autorizaţiei de mediu Anexa nr. 1.**

**Prezenta decizie conţine şase (7) pagini şi a fost redactată în două (2) exemplare originale.**

Prezenta decizie este valabilă pe toată perioada punerii în aplicare a proiectului

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

 Dana Monica DĂNOIU

Şef serviciu

Avize, Acorduri, Autorizaţii

Adina ORĂŞAN

Întocmit, Elisabeta TRUŢĂ